Az életbiztosítások mellé általában kiegészítő szolgáltatásokat is választhatsz, de ez nem kötelező, ám, ha ezeket együtt kötöd meg, komoly kedvezményeket is kaphatsz.
balesetbiztosítással kombinált életbiztosítás
A kockázati életbiztosítás mellé számos kiegészítő balesetbiztosítás elérhető. A biztosítható események közé a közlekedési balesetek során elszenvedett sérülések, a csonttörés, az égési sérülések és a szükséges műtétek, valamint a kórházi kezelések tartoznak.
nyugdíjbiztosítással kombinált életbiztosítás
Az életbiztosítás egyik legnépszerűbb formája a nyugdíjbiztosítás, hiszen egyrészt életbiztosítási védelmet nyújt, másrészt a nyugdíj-előtakarékosság terén is jó lehetőség.
egészségbiztosítással kombinált életbiztosítás
Az egészségbiztosítás lényege, hogy havonta befizeted a díját, és ha igénybe kell venned valamilyen egészségügyi szolgáltatást, akkor azt a biztosító fizeti helyetted. A leggyakrabban elérhető kiegészítők között vannak a daganatos és a kritikus betegségekre, a műtétekre vonatkozó, valamint a kifejezetten nők számára kifejlesztett biztosítások.